《送仲温先生还吴》
元代·沈铉

江城萧索西风起，行逢故人惊梦里。忧深自觉少容颜，食尽惟愁拙生理。

看君白发何由得，白发相逢更悲喜。笔力随年老愈深，诗思逼人鸣不已。

每呼石丈即低头，独宝《兰亭》夸□死。近来英气减前时，酒量仍非向来比。

从渠门第沸如羹，自保情怀澹如水。城南只友高书记，谢官归来接邻里。

交游散落苦无多，世事悠悠竟如此。明朝忍去别江头，枫叶苎花送行李。

作者简介：元明间浙江钱塘人，字鼎臣。博学，精于《春秋》。元末，居嘉兴，教授生徒。张士诚屡征不就。入明，召修礼书，授太常博士，以母老辞归。复征至京卒。有《希贤集》。